ઘણા રોગીઓ એવા જોવામાં આવતા હોય છે કે રોગ રોગીને વળગવાનો બદલે ઘણી વખત રોગી રોગને એવા તો વળગી રહ્યા હોય છે કે પોતાને કોઈક ભયંકર રોગ ચોંટી ગયો છે એમ ખોટી રીતે માનસિક રીતે પીડાઈને રોગી ચોવીસેય કલાક રોગના ભાર હેઠળ દબાઈને સોગિયો ચહેરો રાખી તેના મન અને મુખડા ઉપર ક્યારેય હસતી આનંદની રેખોઓ જોવા મળતી હોતી નથી અને આસપાસના વાતાવરણને આવા દર્દીઓ વધાર ગંભીર અને શોકગ્રસ્ત બનાવી પોતાની આસપાસ આનંદની એક પણ લહેર ફરકવા દેતા હોતા નથી. આવા સોગિયા વાતાવરણમાં રોગીઓ સાજા થવાને બદલે વિશેષ બીમારી ભોગવતા હોય છે.